THCOM เร่งโอนย้ายลูกค้าทีวีดาวเทียมไทยคม 5 คาดแล้วเสร็จ ก.พ.นี้
THCOM เร่งโอนย้ายลูกค้าทีวีดาวเทียมไทยคม 5 คาดแล้วเสร็จ ก.พ.นี้
THCOM เร่งโอนย้ายลูกค้าทีวีดาวเทียมไทยคม 5 คาดแล้วเสร็จ ก.พ.นี้
11 ก.พ. 2563

นายอนันต์ แก้วร่วมวงศ์ ประธานเจ้าหน้าที่บริหาร บริษัท ไทยคม จำกัด (มหาชน) หรือ THCOM เปิดเผยว่า บริษัทได้ทยอยโอนย้ายลูกค้าออกจากดาวเทียมไทยคม 5 แล้ว และได้แจ้งให้ลูกค้าโทรทัศน์ดาวเทียมดำเนินการโอนย้ายจากดาวเทียมไทยคม 5 ไปยังดาวเทียมไทยคม 6 ซึ่งกระบวนการโอนย้ายจะเริ่มตั้งแต่วันที่ 15 กุมภาพันธ์ 2563 เป็นต้นไป และได้ขอให้ผู้ให้บริการโทรทัศน์แจ้งให้ผู้รับชมตามบ้าน ทำการเปิดกล่องรับสัญญาณไว้เพื่อปรับปรุงข้อมูลการรับช่องรายการที่กล่องรับสัญญาณดาวเทียมแบบอัตโนมัติ
สำหรับแผนดำเนินการจัดสร้างดาวเทียมบรรจุเชื้อเพลิงและระบบขับเคลื่อน เพื่อส่งขึ้นไปเชื่อมต่อเพื่อขยายอายุเชื้อเพลิงให้กับดาวเทียมไทยคม 5 ว่าปัญหาของดาวเทียมไทยคม 5 ที่เกิดขึ้นในขณะนี้ เป็นเหตุขัดข้องทางระบบเทคนิคของดาวเทียม ที่ไม่เกี่ยวกับระบบเชื้อเพลิง ดังนั้น เรื่องของการขยายอายุระบบเชื้อเพลิงขับเคลื่อน จึงมิได้มีความเกี่ยวโยงกันแต่อย่างใด
“บริษัทจะใช้ความพยายามอย่างสุดความสามารถในการดูแลลูกค้าผู้ใช้งานให้ได้รับบริการที่ต่อเนื่องและได้รับผลกระทบน้อยที่สุด และจะปฏิบัติตามข้อกำหนดและเงื่อนไขของสัญญาสัมปทาน รวมถึงระเบียบกฎหมายที่เกี่ยวข้องอย่างดีที่สุด” นายอนันต์ กล่าว